АҞӘА, ԥхынгәы 8 – Sputnik, Асмаҭ Ҵәыџьԥҳа. Анаплакы "Аԥсны аҩқәеи аӡқәеи" иҭнажьуа аалыҵ аҩыҟаҵаразы афбатәи Амшынеиқәатә форум аҿы актәи аҭыԥқәа ҩбеи аҩбатәи аҭыԥқәа ҩбеи анашьахеит ҳәа радио Sputnik иазеиҭеиҳәеит анаплакы аҩыҟаҵаҩ хада Валери Аҩӡба.
Иара иажәақәа рыла, афорум иалахәын Аԥсны, Ермантәыла, Қырҭтәыла, Болгариа, Приднестровие, Румыниа, Украина, Ҟрым, Краснодартәи атәылаҿацә, Даӷьсҭан. Зынӡа иӡырган 200 рыжәтәхкы. Аԥсуа ҩышкәакәа "Ашҭа Лаша", аҩеиқәаҵәа "Аҭауадаа" ахьтәы медал ранашьахеит. Араӡны медал ранашьахеит: аҩеиқәаҵәа "Ашҭа Лаша", "Аԥсуа ҩыхәмар".
"Афорум аҿы иҟан "Абрау Дюрсо" еиԥш еицырдыруа анаплак дуқәа. Ҳара асеиԥш иҟаз аиндаҭлараҿы иҳауз аԥхьахәқәа агәахәара ду ҳарҭеит", - иҳәеит иара.
Аԥсуа аалыҵ асеиԥш алкаара аусура ду иалҵшәаны дахәаԥшуеит аҩыҟаҵаҩ хада.
"Ҳнаплакаҿы аус руеит зҟазара ҳараку ауаа. Иахәҭоу ҳаамҭазтәи амыругақәа рыла ҳаибыҭоуп. Ҳиааирагьы иааиԥмырҟьаӡакәа ҳусура ахьымҩаԥаҳго иалҵшәоуп", - ҳәа азиԥхьаӡоит Аҩӡба.
Афорум иалахәын Аԥсны, Ермантәыла, Қырҭтәыла, Болгариа, Приднестровие, Румыниа, Украина, Ҟрым, Краснодартәи атәылаҿацә, Даӷьсҭан. Зынӡа иӡырган 200 рыжәтәхкы.
АҞӘА, нанҳәа 14 - Sputnik. Ииасыз уахыки-ҽнаки рыла акоронавирустә чымазара амазааразы агәаҭара иахысит 235-ҩык ауааԥсыра. Урҭ рахьтә адиагноз COVID-19 рзықәыргылоуп 26-ҩык, ҳәа аанацҳауеит Ауааԥсыра акоронавирустә ҿкы рацәыхьчаразы аоперативтә штаб.
Апандемиа ҟалеижьҭеи Аԥсны акоронавирус здырбалахьоу рхыԥхьаӡара 182-ҩык ыҟоуп. Урҭ рахьтә 66-ҩык ргәы бзиахеит, хҩык рыԥсҭазаара иалҵит.
Абри аамҭазы Гәдоуҭатәи ахәышәтәырҭаҿы ишьҭоуп акоронавирус зцәа иалоу 24-ҩык апациентцәа. Уахыки-ҽнаки рыла ахәышәтәырҭаҟнытә илыҩҩауп згәабзиара ҭышәынтәалахаз ааҩык атәылауааи, урыстәылатәи ахаҿи, ԥсшьаҩык Шәачаҟа диагоуп идиагноз хада ала иҷыдоу амедицинатә цхыраара иҭаразы.
Ауааԥсыра акоронавирустә ҿкы рацәыхьчаразы аоперативтә штаб ажәлар рахь ааԥхьара ҟанаҵоит ачымазара рымкырц азы ахыхьчаратә ԥҟарақәа ирықәныҟәаларц, асоциалтә дистанциа ркызарц.
Акоронавирус иадҳәалоу ажәабжьқәа зегьы шәрыԥхьар ҟалоит абра>>
АҞӘА, нанҳәа 14 – Sputnik. Аԥсны Аҭагылазаашьа ҷыдақәа рминистрра аҟазауаа хымш ирықәуп аквадроцикл аҟынтәи Бзыԥ аӡы иагеит ҳәа иршьо атуристка лыԥшаара иаҿуижьҭеи, абри атәы Sputnik иазеиҭеиҳәеит АҶА рминистр ихаҭыԥуаҩ Тигран Делибалтиан.
Иара иажәақәа рыла аԥшаарақәа мҩаԥыслоит аԥҳәызба дрыԥшаанӡа.
"Амшқәа цәгьаханы ақәоура ҟалар аамҭакала ҳаԥшуеит. Макьаназы аԥшаарақәа ирыцаҳҵоит", - иҳәеит иара.
Аԥшаарақәа ирылахәуп Гагреи Гәдоуҭеи араионқәа рымцарцәара-еиқәырхаратә бригадақәеи Аҳәынҭқарратә инспекциа аӡыҵалаҩцәеи. Анеира ахьыуадаҩу аҭыԥқәа рҿы авиациа ахархәара амоуп.
1998 шықәса рзы ииз арԥыси аԥҳәызбеи Аԥсныҟа ԥсшьара ҳәа иааит Санкт-Петербургнтә. Аквадроцикл қьырала иргеит.
Аӡиа Риҵахь узго амҩа ажәбатәи акилометр иахьаҵанакуа аҷкәын аԥсҟы импыҵҟьеит, аквадроцикл ааҳәын аӡиас иалаҳаит.
Аҷкәын ибыргәым аахақәа иоуит, аквадроцикл Бзыԥ аҟәараҿы ирбеит.
Аӡӷаб амҩатә машәыр ахьыҟалаз аҭыԥ аҿы дрымбеит, убри азы аӡаҿы лыԥшаара иалагеит.